
          Nr.23/15/2005

AVIZ

asupra proiectului de Lege privind aprobarea Ordonanţei de urgenţă a Guvernului nr.94/2004 pentru modificarea denumirii şi clasificării mărfurilor din Tariful vamal de import al României şi a
 taxelor vamale aferente acestora


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.94/2004 pentru modificarea denumirii şi clasificării mărfurilor din Tariful vamal de import al României şi a taxelor vamale aferente acestora, trimis cu adresa nr.P.L.-X 24 din 14 februarie 2005, înregistrată sub nr.23/15 din 15 februarie 2005.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 15 februarie 2005.



Membrii comisiei au examinat ordonanţa supusă aprobării, expunerea de motive, avizul favorabil al Consiliului Legislativ nr.1770/01.11.2004 şi punctele de vedere ale Ministerului Finanţelor Publice, Ministerului Economiei şi Comerţului şi Ministerului Agriculturii, Pădurilor şi Dezvoltării Rurale susţinute de reprezentanţii acestora.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat în şedinţa din 7 februarie 2005.



În raport de obiectul şi conţinutul său, proiectul de lege face parte din categoria legilor ordinare.

                   p.PREŞEDINTE,                                    SECRETAR,
                       István Antal                                       Aurelia Vasile
Consilier, 

Viorela Gondoş

